wickkiey/tamil-wikipedia-markdown huggingface dataset:
# க. கார்த்திகேயன்

**க. கார்த்திகேயன்** (பிறப்பு சூன் 13, 1954) மலேசிய மூத்த எழுத்தாளரும், தமிழ் நாடகக் கலைஞர்களுள் ஒருவரும் பத்திரிகையாளருமாவார். எழுத்துறையில் இவர் கரு.கார்த்திக், ஊசிமிளகாய், காவன்னா ஆகிய புனைப் பெயர்களில் அறிமுகமாகியுள்ளார்.  
## எழுத்துத் துறை ஈடுபாடு
1981 முதல் எழுதிவரும் இவர் மலேசியத் தமிழ்க் கலையுலகம் தொடர்பாக பல கட்டுரைகளையும், தொடர் கட்டுரைகளையும் எழுதியுள்ளார். மலேசியாவில் தேசிய பத்திரிகைகளிலும், இதழ்களிலும் இவரின் ஆக்கங்கள் வெளிவந்துகொண்டிருக்கின்றன. மேலும், சில இதழ்களில் சினிமா பற்றிய கேள்வி-பதில் பகுதியைப் பொறுப்பேற்று நடத்தியுள்ளார்.  
## இதழியல்
"தினமுரசு" பத்திரிகையின் ஞாயிறு பதிப்பு ஆசிரியராகவும் சிறிது காலம் இவர் பணியாற்றியுள்ளார்.  
## நடிப்புத்துறை
நடிப்புத்துறையில் இயல்பாகவே ஆர்வம் கொண்டுள்ள இவர் பல வானொலி நாடகங்களிலும், தொலைக்காட்சி நாடகங்களிலும் நடித்துள்ளார். திரைப்படத்துறையில் துணை இயக்குநராகவும், திரைக்கதை வசனம் எழுதுபவராகவும் பணி புரிந்துள்ளார்.  
## கண்ணதாசன் நினைவு நாள்
கவிஞர் கண்ணதாசனின் தீவிர அபிமானியான இவர் கடந்த பல ஆண்டுகளாக கண்ணதாசனின் நினைவு நாளை மலேசியாவின் தலை நகர் கோலாலம்பூரில் மிகச் சிறப்பான விழாவாக ஏற்பாடு செய்து நடத்தி வருகின்றார்.
# இடுப்பு வளையம்


மனித உடற்கூற்றியலில், **இடுப்பு வளையம்** (pelvic girdle) அல்லது **இடுப்பு** (pelvis) அல்லது **இடுப்பாக்கு எலும்புகள்** (pelvic bones / bony pelvis) எனப்படுவது உடம்பின் கீழ்ப்பகுதியாகவும், வயிற்றுக்குக் கீழாகவும், பின்பக்கமாகவும் அமைந்திருந்து, உடம்புப் பகுதியை கால்களுடன் இணைக்கும் பகுதியாகும். இந்த சொல்லானது பல அமைப்புக்களைக் குறிக்கப் பயன்படுத்தப்படுகின்றது.  
- முள்ளந்தண்டு நிரல் பகுதியை, தொடையெலும்புடன் இணைக்கும் பகுதி.
- இடுப்பு வளையத்தால் சூழப்பட்டிருக்கும் **இடுப்புக்குழி**: இது மேலும் இரு பிரிவுகளாகப் பிரிக்கப்படும்.
  - வயிற்றுக்குழியின் உள் பகுதி, இது பொய்யான இடுப்பு எனவும் அழைக்கப்படும்.
  - அடிவயிற்றுக்கும், மலவாசலுக்கும் இடைப்பட்ட பகுதியையும் (perineum), இடுப்புக்குழியையும் சூழ்ந்திருக்கும் உண்மையான இடுப்பெலும்பு.
- இடுப்புப் பகுதி
இடுப்பு வளையமானது உடலின் சமநிலையையும், உறுதிநிலையையும் பேணுவதில் முக்கிய பங்கெடுக்கும். இந்த இடுப்பு வளையமானது முள்ளந்தண்டு நிரலையும், தொடையெலும்பையும் இணைக்கும் எலும்புகளைக் கொண்டிருக்கும்.  

## இடுப்பு வளையத்தின் எலும்புகள்
மனிதரின் இடுப்பு வளையமானது வெவ்வேறு எலும்புகளின் தொகுதியாக உள்ளது. அவையாவன:  
- பின் பக்கம், முதுகுப்புறமாக, முள்ளந்தண்டு நிரலின் வால்ப்பகுதியில் திருவெலும்பும் (sacrum), குயிலலகெலும்பும் (coccyx) (வாலெலும்பும்) காணப்படும்.
- இரு பக்கங்களிலும், முன்புறமாகவும் இடுப்பெலும்புகள் (hip bones) அமைந்திருக்கும். இந்த எலும்பானது ஆரம்பத்தில், பூப்படைவதற்கு முன்னர் புடைதாங்கி (ilium), நாரியம் (ischium), பூப்பென்பு (pubic bone) என்ற மூன்று எலும்புகளால் ஆக்கப்பட்டிருக்கும். பின்னர் முதிர்ச்சியடைகையில் மூன்றும் இணைந்து ஒரு தனியெலும்பாக மாற்றமடையும்.
இரு பக்கங்களிலுமுள்ள இடுப்பெலும்புகள் இரண்டும் முன்புறமாக ஒரு கசியிழையத்துடன் ஒட்டிக் காணப்படும். இடுப்பெலும்பின் ஒட்டும்பகுதி பூப்பென்புப் பகுதியாக இருப்பதனால் இந்தக் கசியிழையம் பூப்பென்பொட்டு (Pubic symphysis) என அழைக்கப்படுகின்றது. இடுப்பெலும்புகள் பின் புறமாகவும் திருவெலும்புடன் இணைந்திருப்பதனால், இந்த எலும்புகள் அனைத்தும் இணைந்து ஒரு முழுமையான வளையத்தை (Pelviv ring) உருவாக்கும். இதனால் இடுப்புப் பகுதியில் ஒரு வாயகன்ற, ஆழமற்ற கொள்கலன் (பாத்திரம்) வடிவில் இந்த இடுப்புப்பகுதி அமைந்திருக்கும். இங்கு ஏற்படும் குழி இடுப்புக்குழி எனப்படும்.  

இடுப்பு வளையத்தின் இரு புறங்களிலும் இரு குழி போன்ற அமைப்புகள் காணப்படும். இவை தொடையெலும்பின் மூட்டு பொருந்துவதற்கான கிண்ணக்குழியாக இருக்கும். இதனால் இது **இடுப்பெலும்பு கிண்ணக்குழி** (Acetabulum) எனப்படும். மேலும் நாரியமும், பூப்பென்பும் தமது இரு முடிவுகளிலும் இணைவதனால், நடுவில் ஒரு துளையை உருவாக்கும். இந்தத் துளை **நெருங்கற்குடையம் அல்லது இடுப்புக்குழி துளை** (Obturator foramen) எனப்படும்.  

## இடுப்புக்குழி
மனிதரில் உள்ள உடற்குழிகளில் ஒன்றான இடுப்புக்குழியானது இடுப்பு வளைய எலும்புகளால் சூழப்பட்டிருக்கும் குழியாகும். இந்தக் குழிக்குள் இனப்பெருக்க உறுப்புகளும், சமிபாட்டுத் தொகுதியின் முடிவுப் பகுதியான மலவாசல் அல்லது குதம் என்ற பகுதியும் காணப்படும். இந்த உள்ளுறுப்புகளை, இடுப்பு வளையமானது இடுப்புக்குழியினுள் வைத்து பாதுகாப்பளிக்கும்.  
## படங்கள்
# எம். எஸ். குணசீலன்

**எம். எஸ். குணசீலன்** (பிறப்பு ஏப்ரல் 14 1957), மலேசியாவில் தமிழ் எழுத்தாளர்களுள் ஒருவராவார். இவர் எம். எஸ். விஜயராஜ் என்ற புனைப் பெயரால் மலேசியா இலக்கிய நெஞ்சங்களிடையே அறிமுகமானவர். இவர் மலேசிய தீயணைப்புப் பிரிவில் பணியாற்றி வருகின்றார்.  
## எழுத்துத் துறை ஈடுபாடு
1975 ஆம் ஆண்டு தொடக்கம் சிறுகதைகள், கட்டுரைகள், நாவல் என இலக்கியத்தின் பல வடிங்களிலும் பங்களிப்பு நல்கிவரும் இவரின் இத்தகைய ஆக்கங்களை மலேசியா தேசிய பத்திரிகைகளும், இதழ்களும் பிரசுரித்துள்ளன.
# ஜி. குணசேகரன்

**ஜி. குணசேகரன்** (பிறப்பு செப்டம்பர் 19 1956), மலேசியாவில் தமிழ் எழுத்தாளர்களுள் ஒருவராவார். இவர் மலேசிய விமான நிறுவன சுங்க அதிகாரியாக பணியாற்றி வருகின்றார். இவர் பூச்சோங் வாசகர் வட்டச் செயலாளருமாவார்.  
## எழுத்துத் துறை ஈடுபாடு
1975 ஆம் ஆண்டு தொடக்கம் சிறுகதைகள், கட்டுரைகள், பயணக் கட்டுரைகள், வானொலி நாடகங்கள் என இலக்கியத்தின் பலவடிங்களிலும் பங்களிப்பு நல்கிவரும் இவரின் இத்தகைய ஆக்கங்களை மலேசியா தேசிய பத்திரிகைகளும், இதழ்களும் பிரசுரித்துள்ளன. மலேசியா வானொலி ஒலிபரப்பியுள்ளது.  

- மலேசியத் தமிழ் எழுத்துலகம் தளத்தில் ஜி. குணசேகரன் பக்கம்
# ஆ. குணநாதன்

**ஆ. குணநாதன்** (பிறப்பு: செப்டம்பர் 13 1965) மலேசியாவில் தமிழ் எழுத்தாளர்களுள் ஒருவராவார். **ஏ.எஸ்.குணா**, **ஏ.ஜி.கலைதாசன்**, **ஏ.எஸ்.ஜி.** ஆகிய புனைப்பெயர்களிலும் எழுதிவரும் இவர் ஆசிரியராகத் தொழில்புரிந்து வருகின்றார்.  
## எழுத்துத் துறை ஈடுபாடு
1982-ஆம் ஆண்டு தொடத்திலிருந்து சிறுகதைகள், ஹைக்கூ கவிதைகள், பேட்டிக் கட்டுரைகள் போன்ற பல துறைகளிலும் பங்களிப்பு நல்கிவரும் இவரின் இத்தகைய ஆக்கங்களை மலேசியா தேசிய பத்திரிகைகளும், இதழ்களும் பிரசுரித்துள்ளன. மலேசியா வானொலி ஒலிபரப்பியுள்ளது.  
## ஊடகத்துறையில்
இவர் **மயில்**, **தினமுரசு**, **புதிய பூச்செண்டு** (தமிழ்நாடு) ஆகிய இதழ்களில் பகுதி நேரமாக நிருபராகவும் பணியாற்றியுள்ளார்.  
## பரிசுகள்
- தேசிய நிலநிதிக் கூட்டுறவுச் சங்கத்தின் கட்டுரைப் போட்டியில் மாணவர் பிரிவில் முதல் பரிசு (1998)
- தேசிய நிலநிதிக் கூட்டுறவுச் சங்கத்தின் சிறுகதைப் போட்டியில் மாணவர் பிரிவுப் பரிசு (2001)
- மலாயாப் பல்கலைக் கழகப் பேரவைச் சிறுகதைப் போட்டியில் மாணவர் பிரிவுப் பரிசு (1999)
- தமிழ் எழுத்தாளர் தின கட்டுரைப் போட்டியில் முதல் பரிசு (2003)
# பா. குப்புசாமி

**பா. குப்புசாமி** (பிறப்பு: டிசம்பர் 28, 1935) மலேசியாவில் மூத்த தமிழ் எழுத்தாளர்களுள் ஒருவராவார். பி. கே. சாமி என்ற புனைப்பெயரிலும் எழுதிவரும் இவர், தேசிய நில நிதிக் கூட்டுறவுச் சங்க பொது உறவு அதிகாரியாகப் பணியாற்றி வருகின்றார்.  
## எழுத்துத் துறை ஈடுபாடு
1958-ஆம் ஆண்டு தொடக்கம் சிறுகதைகள், கட்டுரைகள், போன்றவற்றை இவர் எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.  
## வானொலித்துறை
மலேசிய வானொலியின் கல்வி ஒலிபரப்பில் இவர் பணியாற்றியுள்ளார். மேலும், பல வானொலி நாடகங்களையும் எழுதியுள்ளார்.  
## நாடகக் கலைஞர்
இவர் வானொலி மற்றும் தொலைக்காட்சி, மேடை நாடகக் கலைஞராகவும் பணியாற்றி வருகின்றார்.  
- மலேசியத் தமிழ் எழுத்துலகம் தளத்தில் பா. குப்புசாமி பக்கம்
# குணபதி

**குணபதி** (பிறப்பு: சூன் 21 1955) மலேசியாவில் மூத்த தமிழ் எழுத்தாளர்களுள் ஒருவராவார். கே. ஏ. குணா என்ற புனைப்பெயரில் எழுதிவரும் இவர் சமூக வியூக அறவாரியத்தில் குடும்ப மேம்பாட்டு அதிகாரியாக கடமையாற்றி வருகின்றார்.  
## எழுத்துத் துறை ஈடுபாடு
1980-ஆம் ஆண்டு தொடக்கம் கட்டுரைகளை எழுதிவருகின்றார்.  

## பத்திரிகைத்துறை
மலேசியாவிலிருந்து வெளிவரும் தமிழ் நேசன், தமிழ் ஓசை உட்பட வேறும் சில பத்திரிகைகளில் துணையாசிரியராக பணியாற்றிய இவர் 'தலைவன்' எனும் வார இதழையும் நடத்தியுள்ளார்.
# அனைத்துலக அரிசி ஆண்டு



**அனைத்துலக அரிசி ஆண்டு** (*International Year of Rice*) என்று ஐக்கிய நாடுகள் அவை 2004 ஆம் ஆண்டை அறிவித்தது. இதற்கான தீர்மானம் (57/162) 2002 ஆம் ஆண்டு டிசம்பர் 16 ஆம் தேதி ஐக்கிய நாடுகள் பொதுச் சபையின் முழுநிறைக் கூட்டத்தில் ஏற்றுக்கொள்ளப்பட்டது. முன்னர் உணவு வேளாண்மை அமைப்பினால் நிறைவேற்றப்பட்ட தீர்மானம் ஒன்றை அடியொற்றியே பொதுச்சபை இத் தீர்மானத்தை நிறைவேற்றியது.  

உலக மக்கள்தொகையில் பாதிக்கும் மேற்பட்டவர்களுக்கு அரிசி ஒரு முக்கிய உணவாகும். மேலும் வறுமை மற்றும் ஊட்டச்சத்து குறைபாட்டை போக்குவதில் அரிசியின் பங்கு பற்றிய விழிப்புணர்வை அதிகரிக்க வேண்டியதன் அவசியத்தை இந்நடவடிக்கை உறுதிப்படுத்துகிறது.  

நாடுகளின் அரசுகள், ஐக்கிய நாடுகள் வளர்ச்சித் திட்டம், அனைத்துலக வேளாண்மை ஆய்வு தொடர்பான ஆலோசனைக் குழு, ஐக்கிய நாடுகள் அவை சார்ந்த பிற அமைப்புகள், அரசு சார்பற்ற அமைப்புகள் ஆகியவற்றுடன் சேர்ந்து அனைத்துலக அரிசி ஆண்டுச் செயற்பாடுகளை முன்னெடுக்க உதவுமாறு உணவு வேளாண்மை அமைப்பை இத் தீர்மானம் கேட்டுக்கொண்டது.  

## பின்னணி
அரிசிக்கான அனைத்துலக ஆண்டு ஒன்றை அறிவிப்பது தொடர்பான முன்முயற்சி 1999 ஆம் ஆண்டில் எடுக்கப்பட்டது. அரிசிப் பயிர்ச் செய்கையை மேம்படுத்துவதில் எதிர்ப்பட்ட பிரச்சினைகளையொட்டி, உறுப்பினர்களது கவலை தொடர்பாக நடவடிக்கை எடுக்க விரும்பிய அனைத்துலக அரிசி ஆராய்ச்சி நிறுவனம், அரிசிக்கான அனைத்துலக ஆண்டொன்றை அறிவிக்க உதவுமாறு, உணவு வேளாண்மை அமைப்பைக் கேட்டுக்கொண்டது. இதைத் தொடர்ந்து, 2001 ஆம் ஆண்டில் நடைபெற்ற உணவு வேளாண்மை அமைப்பின் 31 ஆவது மாநாட்டில், அனைத்துலக அரிசி ஆண்டு ஒன்றை அறிவிக்கும்படி, ஐக்கிய நாடுகள் அவையைக் கேட்டுக்கொள்ளும் தீர்மானம் நிறைவேற்றப்பட்டது. 2002 ஆம் ஆண்டு ஐக்கிய நாடுகளின் பொதுச் சபையின் 57 ஆவது அமர்வில், 43 நாடுகளின் துணையுடன், பிலிப்பைன்சு இதற்கான முன்மொழிவை முன்வைத்தது.
# எம். குமரன்

**எம். குமரன்** (பிறப்பு: டிசம்பர் 27, 1939) மலேசியாவில் மூத்த தமிழ் எழுத்தாளர்களுள் ஒருவராவார். 'மலபார் குமார்' என்ற புனைப்பெயரில் எழுதிவரும் இவர் தன்முனைப்புப் பயிற்சியாளராகக் கடமையாற்றி வருகின்றார்.  
## எழுத்துத் துறை ஈடுபாடு
1960 ஆம் ஆண்டு தொடக்கம் சிறுகதைகள், நெடுங்கதைகள், கட்டுரைகள் எழுதியுள்ள இவர் சில மலையாளக் கதைகளை தமிழுக்கு மொழிபெயர்த்துமுள்ளார்.
# பே. குருநாதன்

**பே. குருநாதன்** (பிறப்பு: செப்டம்பர் 13 1938) மலேசியாவில் மூத்த தமிழ் எழுத்தாளர்களுள் ஒருவராவார். பே.. தமிழ்மறவன் என்ற புனைப்பெயரில் எழுதிவரும் இவர் தற்போது வியாபாரம் செய்து வருகின்றார்.  
## எழுத்துத் துறை ஈடுபாடு
1952-ஆம் ஆண்டு தொடக்கம் கவிதைகள், கட்டுரைகள் எழுதியுள்ளார்.
# செ. கோபாலன்

**செ. கோபாலன்** (பிறப்பு: மே 8, 1949) மலேசியாவின் தமிழ் எழுத்தாளர்களுள் ஒருவராவார். இவர் தற்போது தோட்ட நிர்வாகியாக செயற்பட்டு வருகின்றார்.  
## எழுத்துத் துறை ஈடுபாடு
1965-ஆம் ஆண்டு தொடக்கம் சிறுகதைகள் எழுதிவருகின்றார். மேலும் ஆங்கில நாளேடுகளில் கருத்துக் கடிதங்களையும் இவர் எழுதியுள்ளார்.  
## வானொலித்துறை
இவர் வானொலியில் இசை சொல்லும் கதைகளும் எழுதியுள்ளார்.
# பெ. கோவிந்தன்

**பெ. கோவிந்தன்** (பிறப்பு: மே 3 1940) மலேசியாவில் மூத்த தமிழ் எழுத்தாளர்களுள் ஒருவராவார். பெ. கோ. மலையரசன் என்ற புனைப்பெயரில் எழுத்துலகில் நன்கறியப்பட்ட இவர் விற்பனை உதவியாலாளராக பணியாற்றி வருகின்றார். நாடறிந்த நல்ல கவிஞர். பல வானொலி, மேடைக் கவியரங்குகளில் பங்கு பற்றியுமுள்ளார்.  
## எழுத்துத் துறை ஈடுபாடு
1960-ஆம் ஆண்டு தொடக்கம் கவிதைகள், கட்டுரைகளை எழுதிவருகின்றார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும், தமிழ் நாட்டில் "தென்மொழி", "முல்லைச்சரம்" முதலிய இதழ்களிலும் வெளிவந்துள்ளன.
# சங்க யாப்பு

**சங்கயாப்பு** என்பது மறைந்துபோன தமிழ்நூல்களில் ஒன்று. யாப்பருங்கலம் என்னும் நூலுக்கு உரை எழுதிய ஆசிரியர் இந்தச் சங்கயாப்பு நூலிலிருந்து சில நூற்பாக்களை மேற்கோள் காட்டியுள்ளார். இந்த நூற்பாக்கள் அடங்கிய நூலின் பெயர் சங்கயாப்பு என்றும் அவர் குறிப்பிட்டுள்ளார். (யாப்பருங்கலம் – அடியோத்து 26) உரையாசிரியர் குறிப்பிட்டுள்ள சங்கயாப்பு நூற்பாக்களை ஒன்றுதிரட்டி அறிஞர் மயிலை சீனி வேங்கடசாமி ‘மறைந்துபோன தமிழ்நூல்கள்’ என்னும் திரட்டில் சேர்த்துள்ளார்.  

சங்கயாப்பு திரட்டு நூலில் 24 நூற்பாக்கள் உள்ளன. இவை செய்யுள் எழுதப்பட்ட யாப்பு முறையைக் கூறுகின்றன. இதில் கூறப்படும் செய்திகள் பெரும்பாலும் தொல்காப்பியத்தைப் பின்பற்றுகின்றன. எனினும் தொல்காப்பியத்தை இவர் பிறழ உணரந்துள்ளதைப் பேராசிரியர் உரையால் அறிய முடிகிறது.  

செய்யுளில் அமையும் தொடை 13,708 என்று தொல்காப்பியம் கூறுகிறது (செய்யுளியல் 101). சங்கயாப்பு 13699 எனக் காட்டுகிறது (நூற்பா 17). தொல்காப்பியத்துக்கு உரை எழுதும் பேராசிரியர் தொடை 13699 என்பது பிழை என்று குறிப்பிடுகிறார். 13699 என்று கூறுபவர் யார் என்று பேராசிரியர் கூறவில்லை. இந்தச் சங்கயாப்புக் கணக்கீட்டையே போராசிரியர் மறுக்கிறார் என்பது இந்த நூல்-தொகுப்பால் அறியமுடிகிறது.  

மாத்திரை என்பதற்குத் தொல்காப்பியர் பார்த்துக்கொண்டிருக்கும்போதே இடையில் கண் இமைக்கும் நேரத்தை அளவாகக் காட்டுகிறார். சங்கயாப்பு நூல் விரல் நொடிக்கும் நேரத்தை அளபாகக் காட்டுகிறது. அரைநொடி என்பது நொடிக்கும்போது பெருவிரலும் ஆள்காட்டி விரலும் பொருந்தும் காலம் என்கிறது (11). இதனை மேலும் விரித்து முறுகல் முக்கால்-மாத்திரை, நொடித்தல் ஒரு-மாத்திரை எனப் பிற்காலத்தவர் விரிவாக்கிக் கொண்டுள்ளனர்.  

## கருவிநூல்
- மயிலை சீனி வேங்கடசாமி, மெய்யப்பன் தமிழ் ஆய்வகம், 2001
- ச.வே.சுப்பிரமணியன், தமிழ் இலக்கண நூல்கள் தொகுப்பு, மெய்யப்பன் பதிப்பகம், 2007
- தொல்காப்பியம், பொருளதிகாரம், பேராசிரியர் உரை, தென்னிந்திய சைவசித்தாந்த நூற்பதிப்புக் கழகம், 1959 இரண்டாம் பதிப்பு,
- யாப்பருங்கலம் Madas Government Oriental Manuscripts Series No. 66 - 1960
# நத்தத்தம்

நத்தத்தம் என்பது மறைந்துபோன தமிழ்நூல்களில் ஒன்று.  

நத்தத்தனார் என்னும் புலவர் இயற்றிய நூல் நத்தத்தம். யாப்பருங்கல விருத்தியுரை இப் புலவரை நற்றத்தனார் என்றும் குறிப்பிடுகிறது. எனவே இந்த நூலை நற்றத்தம் என்றும் குறிப்பிடுகின்றனர், இந்த நூலுக்கு அடிநூல் என்னும் பெயரும் வழங்கப்பட்டதாகத் தெரிகிறது.  

தத்தனார் என்னும் பெயர் கொண்ட புலவர்கள் சங்ககாலத்தில் பலர் இருந்தனர். இடைக்கழிநாட்டு நல்லூர் நத்தத்தனார், கணக்காயன் தத்தனார், குழற்றத்தனார், நெய்தல் தத்தனார், வடநெடுந் தத்தனார், விற்றூற்று வண்ணக்கன் தத்தனார் ஆகியோர் அவர்கள். இந்த நத்தத்தனார் சங்ககால நத்தத்தனார் அல்லர். பிற்காலத்தவர்.  

இந்த நூலின் நூற்பாக்கள் சிலவற்றை யாப்பருங்கலம் என்னும் நூலுக்கு உரை எழுதியுள்ள விருத்தியுரை ஆசிரியர் மேற்கோள் காட்டியுள்ளார். இந்த மேற்கோள் நூற்பாக்களை அறிஞர் மயிலை சீனி வேங்கடசாமி திரட்டி மறைந்துபோன தமிழ்நூல்கள் என்னும் தனது நூலில் தந்துள்ளார். இவரது தொகுப்பில் 24 நூற்பாக்கள் உற்றன.  

யாப்பிலக்கணம் கூறும் இந்த நூல் தொல்காப்பியத்தின் வழிநூல். இந்தூலில் காணும் புதுமைகளில் சில:  
- அளபெடை என்பது செய்யுள் தொடைக்கு மட்டுமே வரும். (நூற்பா 1)
- பாடலின் ஓர் அடியில் நான்கு சீர்களிலும் எதுகையோ, மோனையோ ஒன்றி வருவது இரட்டைத்தொடை எனப்படும். (15)
- கலித்தளையில் நேர்-ஈற்று இயற்சீர் (தேமா வாய்பாட்டுச் சீர்) வராது (22)
- யாப்பு என்பது அடி, தொடை, தூக்கு என்னும் மூன்றையும் இணைத்துப் பார்ப்பது. (4)
தொல்காப்பியர் யாப்பின் உறுப்புகளை 26 என்றும், நூலின் அழகை 8 என்றும் வகைப்படுத்திக் காட்டுகிறது. தொல்காப்பியர் கூறும் 26 உறுப்புகளில் பா, தூக்கு என்பவை வெவ்வேறானவை. இந்த நூல் ‘பா என மொழியினும் தூக்கினது பெயரே’ எனக் குறிப்பிடுகிறது.  

## கருவிநூல்
- மயிலை சீனி வேங்கடசாமி, மறைந்துபோன தமிழ்நூல்கள், 2001
- தமிழ் இலக்கண நூல்கள், ச.வே. சுப்பிரமணியன் தொகுப்பு, 2007
- யாப்பருங்கலம் Madas Government Oriental Manuscripts Series No. 66 - 1960
# லீ நா



**லீ நா** (*Li Na*, பிறப்பு: பெப்ரவரி 26, 1982) சீன டென்னிஸ் ஆட்டக்காரர். சூன் 4, 2011 நிலவரப்படி, இவர் டென்னிசு விளையாட்டில் பெண்களுக்கான ஒற்றையர் உலகத் தர வரிசையில் நான்காவது நிலையில் உள்ளார். 2011 ஆம் ஆண்டிற்கான பிரெஞ்சு ஓப்பன் போட்டியில் பெண்களுக்கான ஒற்றையர் இறுதி ஆட்டத்தில் வெற்றி பெற்று ஆசியாவின் ஒற்றையருக்கான முதலாவது பெருவெற்றித் தொடர் (கிராண்ட் சிலாம்) வெற்றியாளர் என்ற பெருமையைப் பெற்றார். 2011 ஆஸ்திரேலிய ஓப்பன் பெண்கள் ஒற்றையர் போட்டியில் இறுதி ஆட்டத்தில் கலந்து கொண்டு கிம் கிளிஸ்டர்சிடம் தோற்றுப் போனார்.  

## பெருவெற்றித் தொடர் இறுதி ஆட்டங்கள்
### ஒற்றையர்: 2 (1 கோப்பை, 1 இரண்டாமிடம்)

| **முடிவு** | **ஆண்டு** | **விளையாட்டுப் போட்டி** | **ஆடுகளம்** | **இறுதியில் போட்டியாளர்** | **இறுதியில் புள்ளிகள்** |  |
| --- | --- | --- | --- | --- | --- | --- |
| வாகையாளர் | 2014 | ஆஸ்திரேலிய ஓப்பன் | கடினத்தரை | டாமினிக்கா சிபுல்கோவா | 7-6<sup> 7-3</sup>, 6-0 |  |
| இரண்டாமிடம் | 2011 | ஆஸ்திரேலிய ஓப்பன் | கடினத்தரை | கிம் கிளிஸ்டர்சு | 6–3, 3–6, 3–6 |  |
| வாகையாளர் | 2011 | பிரெஞ்சு ஓப்பன் | களிமண் | பிரான்ச்செஸ்கா ஸ்கியவோனி | 6–4, 7–6(0) | } |
# பல்காயம்

பல்காயனார் இயற்றிய நூல் **பல்காயம்**. இது மறைந்துபோன தமிழ்நூல்களில் ஒன்று. இந்த நூலின் யாப்பியல் நூற்பக்கள் சில யாப்பருங்கல-விருத்தி உரையில் காணப்படுகின்றன. மயிலை சீனி வேங்கடசாமி என்னும் அறிஞர் இவற்றைத் தொகுத்து முதன்முதலில் வெளியிட்டார். அதில் 37 நூற்பாக்கள் உள்ளன. முனைவர் ச.வே.சுப்பிரமணியன் பன்னிரு பாட்டியல் என்னும் நூல்-உரையில் வரும் பல்காயனார் நூற்பாக்கள் நான்கினையும் இதனோடு இணைத்துள்ளார்.  

இந்த நூலை மதிப்பிடும் வெண்பாப்பாடல் ஒன்று யாப்பருங்கல-விருத்தி நூலில் காணப்படுகிறது. (இந்தப் பாடல் பொருள் உணரும் பாங்கில் பிரிக்கப்பட்டு இங்குத் தரப்படுகிறது.  
:தொல்காப்பியப் புலவர் தோன்ற விரித்துரைத்தார்  
:பல்காயனார் பகுத்துப் பன்னினார் – நல்யாப்புக்  
:கற்றார் மதிக்கும் கலைக் காக்கை-பாடினியார்  
:சொற்றார் தம் நூலுள் தொகுத்து. – எழுத்தோத்து முதல்-நூற்பா உரை  
தொல்காப்பியம் கூறும் யாப்பியல் செய்திகளைப் பல்காப்பியனார் பகுத்துச் சொன்னார் என்றும், காக்கை-பாடினியார் தொகுத்துச் சொன்னார் என்றும் இந்தப் பாடல் மதிப்பிடுகிறது.  
## பல்காயனார் தரும் செய்திகள்
- செந்தமிழ்-மாலை \ 27 பாடல் கொண்ட நூல்
- தாரகை-மாலை \ இருபொருள் தரும் 27 பாடல் கொண்ட நூல்.
- தாண்டகம் \ ஆடவர் கடவுளைப் பாடுவது
- * குறுந்தாண்டகம் \ அளவு ஒத்த அறுசீர்-அடிகள் 4 கொண்ட விருத்தப்பாடல்
- * நெடுந்தாண்டகம் \ அளவு ஒத்த எண்சீர்-அடிகள் 4 கொண்ட விருத்தப்பாடல்
- இறுதிச்சீர் ஒன்றி வருவது இயைபு
- தொடைகள் 9 \ மோனை, எதுகை, முரண், அளபெடை, செந்தொடை, இயைபு, பொழிப்பு, ஒரூஉ, இரட்டை (26)
- கூன் \ விருத்தத்தின் ஒவ்வொரு அடியிலும் உள்ள பொருளைக்கொண்டு முடியும் தனிச்சொல் (4)

## கருவிநூல்
- மயிலை சீனி வேங்கடசாமி, மறைந்துபோன தமிழ்நூல்கள், 2001
- தமிழ் இலக்கண நூல்கள், ச.வே. சுப்பிரமணியன் தொகுப்பு, 2007
- யாப்பருங்கலம் Madas Government Oriental Manuscripts Series No. 66 - 1960
# வி. கோவிந்தம்மா

**வி. கோவிந்தம்மா** (பி: 1950) மலேசியாவில தமிழ் எழுத்தாளர்களுள் ஒருவராவார். இவர் 'திலகவதி' என்ற புனைப்பெயரிலும் எழுத்துலகில் அறியப்பட்டவர்.  

## எழுத்துத் துறை ஈடுபாடு
1988 ஆம் ஆண்டு தொடக்கம் சிறுகதைகள், கட்டுரைகள், கவிதைகளை எழுதியுள்ளார்.  

## வானொலித்துறை
இவர் வானொலி நாடகங்கள் பலவற்றையும் எழுதியுள்ளார்.  
- மலேசியத் தமிழ் எழுத்துலகம் தளத்தில் வி. கோவிந்தம்மா பக்கம்
# ரெ. கோவிந்தராசு


**ரெ. கோவிந்தராசு** (பிறப்பு: சனவரி 12 1951) மலேசியாவில் தமிழ் எழுத்தாளர்களுள் ஒருவராவார். ரெ. கோ. ராசு என்ற புனைப்பெயரிலும் எழுத்துலகில் அறியப்பட்ட இவர் விற்பனை மேலாளராக பணியாற்றி வருகின்றார். மேலும் இவர் தன்முனைப்புப் பேச்சாளர், தன் நிறுவனங்களின் மூலம் தன்முனைப்புக் கருத்தரங்கங்கள் பலதை நடத்தியுள்ளார்.  
## எழுத்துத் துறை ஈடுபாடு
1970 ஆம் ஆண்டு தொடக்கம் தன்முனைப்புக் கட்டுரைகள் எழுதி வருகின்றார்.  
## இதழியல்துறை
இவர் "உயர்வோம்" மாத இதழின் நிறுவனராகவும், ஆசிரியராகவும் கடமையாற்றியுள்ளார்.
# ஆறு நாள் போர்


**ஆறு நாள் போர்** (*Six-day war*) அல்லது ஜூன் போர் அல்லது 1967 அரபு-இசுரேல் போர் அல்லது மூன்றாம் அரபு-இசுரேல் போர் எனப்படுவது 1967 இல் சூன் 5 தொடக்கம் சூன் 10 வரை இசுரேலியரால் அரபு நாடுகளான எகிப்து, சிரியா, ஜோர்டான் ஆகிய நாடுகள் மீது நடத்தப்பட்ட அதிரடித் தாக்குதலைக் குறிக்கும். சூன் 5 இல் இசுரேலின் அதிரடி வான் தாக்குதலுடன் இந்தப் போர் ஆரம்பமானது. இதன் விளைவு இசுரேலின் வெற்றியாக அமைந்தது. இந்தப் போருக்குக் காரணம் இசுரேலின் போர் மூர்க்கம் அல்லது இசுரேலின் தற்பாதுகாப்பே என்று மாறுபட்ட கருத்துகள் நிலவுகின்றன கூறுகின்றனர்.
# மு. கணேசன்

**மு. கணேசன்** (பிறப்பு: மார்ச்சு 3 1957) மலேசியாவில் தமிழ் எழுத்தாளர்களுள் ஒருவராவார். 'கடாரச் செல்வன்' எனும் புனைப்பெயரில் எழுத்துலகில் பரிச்சயமான இவர் பாடத்திட்ட மேம்பாட்டு அதிகாரியாக செயல்பட்டு வருகின்றார். மலேசியத் தமிழ் எழுத்தாளர் சங்கத்தின் உதவித் தலைவர்.  

## எழுத்துத் துறை ஈடுபாடு
1973, ஆம் ஆண்டு தொடக்கம் சிறுகதைகள், கட்டுரைகள், கவிதைகள் எழுதி வருகின்றார்.  

## பரிசில்களும் விருதுகளும்
- 'டான் ஸ்ரீ ஆதிநாகப்பன்' விருது - மலேசியத் தமிழ் எழுத்தாளர் சங்கம் (1983)
- மலேசியத் தமிழ் எழுத்துலகம் தளத்தில் மு. கணேசன் பக்கம்
# க. கண்ணன்

**க. கண்ணன்** (பிறப்பு: மார்ச்சு 20 1957) மலேசியத் தமிழ் எழுத்தாளர்களுள் ஒருவராவார். இவர் தலைநகர் வீரத் தமிழன் எனும் புனைப்பெயரில் எழுத்துலகிற்குப் பழக்கமானவர்.  

## எழுத்துத் துறை ஈடுபாடு
1973-ஆம் ஆண்டு தொடக்கம் சிறுகதைகள், கட்டுரைகள், புதுக் கவிதைகள் போன்றவற்றை எழுதிவருகின்றார்.  

- மலேசியத் தமிழ் எழுத்துலகம் தளத்தில் க. கண்ணன் பக்கம்
# ப. கதிரவன்

**ப. கதிரவன்** (பிறப்பு: மே 22 1968) மலேசியாவில் மூத்த எழுத்தாளர்களுள் ஒருவராவார். 'வெய்யோன்' எனும் புனைப்பெயரில் எழுத்துலகில் பரிச்சயமான இவர் ஓர் ஆசிரியருமாவார்.  

## எழுத்துத் துறை ஈடுபாடு
1990-ஆம் ஆண்டு தொடக்கம் சிறுகதைகள், கட்டுரைகள், புதுக் கவிதைகள் போன்றவற்றை எழுதிவருகின்றார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் வெளிவந்துள்ளன.  
- மலேசியத் தமிழ் எழுத்துலகம் தளத்தில் ப. கதிரவன் பக்கம்
# பி. கணபதி

**பி. கணபதி** (பிறப்பு: சூலை 31 1967) மலேசியாவில தமிழ் எழுத்தாளர்களுள் ஒருவராவார். இவர் பத்திரிகைத் துணையாசிரியராக பணியாற்றி வருகின்றார்.  

## எழுத்துத் துறை ஈடுபாடு
1987 ஆம் ஆண்டு தொடக்கம் எழுதி வருகின்றார்.  

## இதழியல்துறை
இவர் "பக்தி", "திருமகள்" ஆகிய இதழ்களில் துணையாசிரியராகப் பணி புரிந்துள்ளார்.  
- மலேசியத் தமிழ் எழுத்துலகம் தளத்தில் பி. கணபதி பக்கம்
# பெருவெற்றித் தொடர் (டென்னிசு)

**பெருவெற்றித் தொடர் டென்னிசு போட்டிகள்** (*Grandslam tournaments*) அல்லது நான்கு **முதன்மையான** டென்னிசு போட்டிகளாக உலகத்தர புள்ளிகள், வழமை, பரிசுத்தொகை, பொதுமக்கள் கவன ஈர்ப்பு ஆகியன கொண்டு அவை ஆடப்படும் காலவரிசையில் ஆஸ்திரேலிய ஓப்பன், பிரெஞ்சு ஓப்பன், விம்பிள்டன் மற்றும் யூ.எசு. ஓப்பன் கருதப்படுகின்றன. தற்போது ஆஸ்திரேலிய ஓப்பனும் யூ.எசு ஓப்பனும் கடினமான தரைகளில் ஆடப்படுகின்றன;பிரெஞ்சு ஓப்பன் களிமண் தரையிலும் விம்பிள்டன் புல்தரையிலும் ஆடப்படுகின்றன. ஒரே ஆண்டில் இந்த நான்கு போட்டிகளிலும் வெல்வதே *பெருவெற்றி* எனப்படுகிறது; இருப்பினும், பல்லாண்டு பழக்கங்கள் காரணமாக இந்தப் போட்டிகளின் எந்தவொரு போட்டியுமே பெருவெற்றிப் போட்டி என அழைக்கப்படுகிறது.  

இந்த நான்கு முதன்மைப் போட்டிகளில் மிகப் பழமை வாய்ந்த விம்பிள்டன் போட்டிகள் 1877ஆம் ஆண்டு முதல் ஆடப்பட்டு வருகிறது. யூ.எசு. ஓப்பன் 1881ஆம் ஆண்டிலும் பிரெஞ்சு ஓப்பன் 1891ஆம் ஆண்டிலும் ஆஸ்திரேலிய ஓப்பன் 1905ஆம் ஆண்டிலும் நிறுவப்பட்டன. 1905 ஆண்டு முதல் இன்று வரை ஒவ்வொரு ஆண்டும், இரண்டு உலகப்போர்கள் மற்றும் ஆஸ்திரேலிய ஓப்பன் 1986ஆம் ஆண்டு தவிர்த்து, ஆடப்பட்டு வருகின்றன. 1968ஆம் ஆண்டு இந்தப் போட்டிகளில் தொழில்முறையாக விளையாடுபவர்களும் கலந்துகொள்ள அனுமதிக்கப்பட்டு இவை ஓர் திறந்தநிலைப் போட்டிகளாக விளங்குகின்றன. ஆண்டின் முதல் முதன்மைப் போட்டியாக ஆஸ்திரேலிய ஓப்பன் சனவரியில் ஆடப்படுகிறது. இதனை அடுத்து பிரெஞ்சு ஓப்பன் மே-சூனிலும் விம்பிள்டன் சூன்-சூலையிலும் இறுதியாக யூ.எசு. ஓப்பன் ஆகத்து-செப்டம்பரிலும் நடைபெறுகின்றன.  

ஒரே நாட்காட்டி ஆண்டில் இந்த நான்கு போட்டிகளிலும் ஒற்றையர் அல்லது இரட்டையர் பிரிவில் வெற்றி பெறும் விளையாட்டாளர் (அல்லது அணி) **பெருவெற்றி** அடைந்ததாகக் கருதப்படுவர். இவர்கள் இந்த வெற்றிகளை,ஒரே நாட்காட்டி யாண்டில் அல்லாது, ஆனால் தொடர்ந்த போட்டிகளில் பெற்றிருப்பாரேயாயின், *நாட்காட்டியல்லாத பெருவெற்றி* பெற்றவராவர். தங்கள் வாழ்நாளில் எப்போதாவது இந்த நான்கு போட்டிகளிலும் வென்றிருந்தால், "வாழ்நாள் பெருவெற்றி" அடைந்தவராவர். 1988ஆம் ஆண்டு முதல் இந்த நான்கு போட்டிகளிலும் வென்று வேனில் ஒலிம்பிக்கில் தங்கப் பதக்கமும் பெறுவாரேயாயின் அவர் "தங்க பெருவெற்றி" பெற்றவராக அறியப்படுவார். ஒரே ஆண்டில் இச்சாதனை புரிந்து தங்க பெருவெற்றி பெற்றவராக ஸ்டெபி கிராப் மட்டுமே திகழ்கிறார். அன்ட்ரே அகாசி மற்றும் ரஃபயெல் நதால் இந்தச் சாதனையை ஒரே நாட்காட்டி ஆண்டில் நிகழ்த்தாது "வாழ்நாள் தங்கப் பெருவெற்றி" பெற்றவர்களாக உள்ளனர்.  

## திறந்த காலம்
பெருவெற்றித் தொடரில் (டென்னிசு) திறந்த காலம் (open era) என்பது தொழில் முறை ஆட்டக்காரர்களும் பெருவெற்றித் தொடரில் கலந்து அனுமதிகப்பட்ட காலத்தை குறிக்கும். 1968இல் இருந்து அனுமதிக்கப்படுகிறார்கள். 1968இக்கு முன்பு தொழில் முறை ஆட்டக்காரர்கள் அனுமதிக்கப்படவில்லை
# எ. சகாதேவன்

**எ. சகாதேவன்** (பிறப்பு சூலை 23 1947) மலேசியா தமிழ் எழுத்தாளர்களுள் ஒருவராவார். எழுத்துறையில் 'எ. மு. சகா' எனும் புனைப் பெயரால் அறிமுகமாகியுள்ள இவர், கெடா மாநில எழுத்தாளர் வாசகர் இயக்கத்தை உருவாக்கியவர்களில் ஒருவராகவும் திகழ்கின்றார். அதன் தலைவராகவும் செயற்பட்டுள்ளார்.  
## பணி
மலேசியக் கல்வி அமைச்சில் தமிழ்ப் பள்ளிகளுக்கான தலைமை அமைப்பாளராகப் பணியாற்றி தற்போது ஓய்வுபெற்றுள்ள இவர், தொடக்க, இடைநிலைப் பள்ளிகளுக்கான தமிழ்ப் பாடத்திட்டத்தை உருவாக்குவதில் முக்கிய பங்களிப்பினை வழங்கியுள்ளார். மேலும், உலகத் தமிழாசிரியர் மலேசிய மாநாட்டின் செயலாளராகவும் (1994), ம. இ. கா. வின் கல்விக் குழு உறுப்பினராகவும் கடமையாற்றியுள்ளார்.  

## எழுத்துத் துறை ஈடுபாடு
1970 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். சிறுகதைகள், கவிதைகள், கட்டுரைகள் ஆகியவற்றை இவர் அதிகமாக எழுதியுள்ளார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் வெளிவந்துள்ளன. கெடா மாநில எழுத்தாளர் வாசகர் இயக்கத்தினூடாக "பட்டினிக் குருவி" என்னும் தொகுப்பினை தொகுத்து வெளியிட்டுள்ளார்.  
## பரிசுகளும் விருதுகளும்
- பிபிடி PPT பட்டம் 2000
- ஏஎம்என் AMN பட்டம் 2001
இவ்விரு பட்டங்களும் மலேசிய அரசாங்கத்தால் வழங்கப்படும் உயரிய பட்டங்களாகும்.  
- மலேசியத் தமிழ் எழுத்துலகம் தளத்தில் எ. சகாதேவன் பக்கம்
# பெல்காம்


**பெல்காம்** (கன்னடம்: ಬೆಳಗಾವಿ *Belagaavi*, மராத்தி: बेळगांव *Belgaon*) என்பது ஒரு நகராகும். பெல்காம் இந்தியாவில் உள்ள கர்நாடகம் மாநிலம் பெல்காம் மாவட்டத்தில் உள்ள ஒரு நகராட்சியாகும். இம்மாநிலத்தில் உள்ள மிகப்பெரிய நகரங்களில் நான்காவது இடத்தில் உள்ளது. பண்டைய காலங்களில் இது வேள்கிராமம், வேள்காமம் ( மூங்கில்கள் நிறைந்த சிற்றூர் ) என அறியப்பட்டது.
# அ. சங்கரன்


**அ. சங்கரன்** (பிறப்பு: மார்ச்சு 30 1947) மலேசியா தமிழ் எழுத்தாளர்களுள் ஒருவராவார். எழுத்துத்துறையில் அன்பு சங்கரன், மலாக்கா சங்கரன், சாரங்கன் போன்ற புனைப்பெயர்களால் அறியப்பட்ட இவர், மலாக்கா மாநிலத் தமிழ்ப் பள்ளிகளின் அமைப்பாளராகச் செயற்பட்டு வருகின்றார்.  

## எழுத்துத் துறை ஈடுபாடு
1966 முதல் இவர் மலேசியா தமிழ் இலக்கியத்துறையில் ஈடுபட்டு வருகின்றார். சிறுகதைகள், கவிதைகள், கட்டுரைகள், திறனாய்வுகள், கவிதைகள் முதலியவற்றை இவர் அதிகமாக எழுதியுள்ளார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் வெளிவந்துள்ளன.  

## பரிசில்களும், விருதுகளும்
தமிழர் திருநாள் மேடைகளில் இவரின் கதைகளும். கவிதைகளும் பரிசுகள் பெற்றுள்ளன.  

- மலேசியத் தமிழ் எழுத்துலகம் தளத்தில் அ. சங்கரன் பக்கம்
# சோலாப்பூர்



**சோலாப்பூர்** (*Solapur*) என்பது இந்தியாவில் உள்ள மகாராட்டிரம் மாநிலத்தில் தென் மேற்கு பகுதியில் அமைந்துள்ள சோலாப்பூர் மாவட்டத்தின் நிர்வாகாத் தலைமையிடம் மற்றும் மாநகராட்சியாகும்.  

மகாராட்டிரா மாநிலத்தில் மேற்குப் பகுதியில் அமைந்துள்ள நான்கு மாவட்டங்களில் சோலாப்பூரும் ஒன்றாகும். மற்ற மூன்று மாவட்டங்கள் சாத்தாரா, கோலாப்பூர் மற்றும் சாங்குலி. மகாராட்டிராவின் நிலப்பரப்பில் நான்காவது மிகப்பெரிய மாவட்டமாகும். மக்கள் தொகை அடிப்படையில் ஏழாவது மிகப்பெரியதுமாக உள்ளது. மத்திய இருப்புப்பாதை தொடருந்து போக்குவரத்தின் முக்கிய சந்திப்பாக உள்ளது. சோலாப்பூர் நகரம் சிறு மற்றும் குறு தொழில்களின் கேந்திரமாக திகழ்கிறது.  

## மேலும் பார்க்க
- சோலாப்பூர் சத்தர்
# வி. சங்கர்

**வி. சங்கர்** (பிறப்பு: ஆகத்து 17 1938) மலேசியா தமிழ் எழுத்தாளர்களுள் ஒருவராவார். எழுத்துலகில் 'விலாசினி' எனும் புனைப்பெயரால் அறியப்பட்ட இவர் ஒரு ஓய்வு பெற்ற தொழில் நுட்பவியலாளராவார்.  
## எழுத்துத் துறை ஈடுபாடு
1960 முதல் இவர் மலேசியா தமிழ் இலக்கியத்துறையில் அதிகம் ஈடுபாடு காட்டி வருகின்றார். சிறுகதைகள், வானொலி நாடகங்கள் போன்றவற்றை இவர் எழுதியுள்ளார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் வெளிவந்துள்ளன.  
- மலேசியத் தமிழ் எழுத்துலகம் தளத்தில் வி. சங்கர் பக்கம்
# ஆர். சண்முகம் (மலேசிய எழுத்தாளர்)

::இதே பெயரைக் கொண்ட மற்றொருவரைப் பற்றி அறிய, ஆர். சண்முகம் என்ற பக்கத்தைப் பார்க்கவும்  

**ஆர். சண்முகம்** (பிறப்பு: சூலை 6 1935) மலேசியா தமிழ் எழுத்தாளர்களுள் ஒருவராவார். இவர் ஓய்வு பெற்ற ஆசிரியர்.  
## எழுத்துத் துறை ஈடுபாடு
1950 முதல் இவர் மலேசியா தமிழ் இலக்கியத்துறையில் மூத்த எழுத்தாளர்களுள் ஒருவராவார். இவர்  
300-க்கு மேற்பட்ட சிறுகதைகள், 7- தொடர் கதைகள், மற்றும் கட்டுரைகள் போன்றவற்றை எழுதியுள்ளார்.  

## இதழியல்துறை
இவர் "மயில்", "சாந்தி", "தினமுரசு" முதலிய இதழ்களில் கடமையாற்றியுள்ளார்.
# விக்கிப்பீடியா:முதற்பக்கக் கட்டுரைகள்/சூன் 5, 2011


**சோளப்பொரி** மக்காச்சோள மணிகளைப் பொரிக்கையில் அவை விரிந்து, காற்றடைத்து உருவாவது ஆகும். கம்பு, கேழ்வரகு, சோளம் ஆகியவற்றைப் போலவே மக்காச்சோளத்தின் மணிகளும் அடர்ந்த மாவுப்பொருளையும் உறுதியான புறப்பகுதியையும் கொண்டுள்ளதால் இவற்றைச் சுடும்போது உள்ளே அழுத்தம் வளர்ந்து பட்டென்ற ஒலியுடன் வெடிக்கின்றன. சிலவகை மக்காச்சோளங்களை சோளப்பொரி செய்வதற்காகவே பயிரிடுகின்றனர். பெரும்பாலும் உண்ணுவதற்காகவே செய்யப்படும் சோளப்பொரியைச் சில வேளைகளில் அணி செய்யவும் வேறு தேவைகளுக்கும் பயன்படுத்துகின்றனர். கடைகளில் பெரிய அளவில் இவற்றைப் பொரிக்கும் இயந்திரத்தை சார்லசு கிரிட்டோர்சு என்பவர் முதலில் உருவாக்கினார். இவற்றைச் சமைக்கும் முறையைப் பொருத்து இவற்றை உடல்நலத்துக்கேற்ற உணவுகள் என்றோ தவிர்க்கப்பட வேண்டியவை என்றோ கருதுகின்றனர். சோளப்பொரியை ஏறத்தாழ ஐயாயிரம் ஆண்டுகளுக்கு முன்னர் வட அமெரிக்கப் பழங்குடியினர் கண்டு பிடித்துள்ளனர். 16ம் நூற்றாண்டுவாக்கில் அமெரிக்கக் கண்டத்துக்கு வந்த ஆங்கிலேயர், பழங்குடியினரிடம் இருந்து இதைப்பற்றி அறிந்தனர். இரண்டாம் உலகப்போருக்குமுன் ஏற்பட்ட பெரும் பொருளியல் வீழ்ச்சியின்போது பிற உணவுகளைக் காட்டிலும் சோளப்பொரி மலிவாக இருந்ததால் வெகுவாகப் பரவியது. *மேலும்..*  
---

**பெரியசாமி தூரன்** (1908-1987) நாட்டுப்பற்றாளர், தமிழ் புலவர், ஆசிரியர் மற்றும் கருநாடக இசை வல்லுனர். ஏராளமான நூல்களை எழுதியுள்ளார். இவர் தமிழின் முதலாவது விரிவான பல்துறைக் கலைக்களஞ்சியமான தமிழ்க் கலைக்களஞ்சியத்தின் ஆசிரியராக 1948 இல் பொறுப்பேற்று 1968 வரை 750க்கு மேற்பட்ட பக்கங்களையுடைய 10 தொகுதிகளை வெளியிட்டார். குழந்தைகள் கலைக்களஞ்சியம் 10 தொகுதிகளையும் வெளியிட்டார். பிறவியிலேயே கவி உள்ளம் படைத்த பெ. தூரன் தமிழில் கீர்த்தனைகள் புனையத் தொடங்கினார். பிற்காலத்தில் இவரது கீர்த்தனைகள், சுவர, தாள இசைக் குறிப்புகளுடன் தொகுதிகளாக வந்துள்ளன. ஈரோட்டைச் சேர்ந்தவர். கொங்கு நாட்டவரின் வரலாற்று நாயகர்களான பொன்னர் சங்கர் இருவரும் பெரியசாமி, சின்னச்சாமி என்று அழைக்கப்பட்டனர். மேழிப்பள்ளி பொன்னர் நினைவால் இவருக்குப் பெரியசாமி என்று பெயர் வைக்கப்பட்டது. கொங்கு வேளாளரில் இவர் "தூரன்" குலம் சார்ந்தவர் ஆனதால் "தூரன்" என்று பெயரில் இணைத்துக் கொண்டார். சென்னை மாநிலக் கல்லூரியில், கணிதத்தில் இளங்கலைப் பட்டம் பெற்று ஆசிரியப் பயிற்சியும் பெற்றார். சென்னையில் கல்வி கற்கும்போதே சக மாணவர்களுடன் இணைந்து "பித்தன்" என்ற மாத இதழை நடத்தத் தூரன் காரணமாக இருந்தார். *மேலும்..*
# இலியாசு காசுமீரி

**இலியாசு காசுமீரி**(Ilyas Kashmiri), சில நேரங்களில்**மௌலானா இலியாசு காசுமீரி** மற்றும் **மொகமது இலியாசு காசுமீரி** என்றும் அறியப்படுபவர் (10 பெப்ரவரி, 1964&nbsp;– 3 சூன் 2011) சோவியத்-ஆப்கன் போர், காசுமீர் சண்டை மற்றும் இந்தியா, பாகிஸ்தான், ஐக்கிய அமெரிக்காவில் நடைபெற்ற தாக்குதல்களில் தொடர்புடைய மூத்த அல் குவைதா உறுப்பினராவார். ஆகத்து 2010இல் ஐக்கிய அமெரிக்காவும் ஐக்கிய நாடுகள் நிறுவனமும் இவரை தீவிரவாதி என அறிவித்தன. அல் குவைதாவின் தலைவராக உசாமா பின் லாதனிற்குப் பிறகு பொறுப்பேற்கக்கூடியவராக அமெரிக்க அதிகாரிகள் தெரிவித்ததாக என்பிசி செய்தி நிறுவனம் கூறியுள்ளது.  

### மரணம்
சூன் 3,2011 அன்று தாலிபான் செல்வாக்குமிக்க தெற்கு வசிரிஸ்தானில் குவாக்குவா பகுதியில் நடத்திய ஐக்கிய அமெரிக்க ஆளில்லாத வானூர்தி தாக்குதலில் காசுமீரி உட்பட ஒன்பது தீவிரவாதிகள் ஏவுகணையால் கொல்லப்பட்டனர். இந்தத் தாக்குதலில் மேலும் மூன்று தீவிரவாதிகள் பலத்தக் காயமடைந்தனர். மேலும் தாக்கப்பட்ட வீட்டின் சொந்தக்காரருடன் தொடர்புள்ள போராளித் தலைவர் முல்லா நசீரின் தொடர்பு அதிகாரி லாலா வசீர் இச்செய்தியை உறுதி செய்துள்ளார்.
# மா. சண்முகசிவா

**மா. சண்முகசிவா** (பிறப்பு: அக்டோபர் 25 1950) மலேசியா தமிழ் எழுத்தாளர்களுள் ஒருவராவார். எழுத்துலகில் 'பத்தாங்கட்டை பத்துமலை' எனும் புனைப்பெயரால் அறியப்பட்ட இவர் பொது மருத்துவராகவும், சரும நோய் நிபுணராகவும் கடமையாற்றியுள்ளார். மேலும், இவர் "அகம்" எனும் இலக்கிய அமைப்பை நிறுவியவர்களில் ஒருவர் என்பதும் குறிப்பிடத்தக்கது.  
## எழுத்துத் துறை ஈடுபாடு
1970 தொடக்கம் மலேசியா தமிழ் இலக்கியத்துறையில் அதிகம் ஈடுபாடு காட்டி வரும் இவரொரு முன்னணிச் சிறுகதையாசிரியரும், புத்திலக்கிய விமர்சகரும், புதுக்கவிதையாசிரியருமாவார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் வெளிவந்துள்ளன. தமிழ்நாட்டின் 'சலங்கை' இதழிலும் இடம்பெற்றுள்ளது. அதேவேளை, இலண்டன் பி.பி.சி தமிழோசையில் மலேசியத் தமிழர் குறித்துக் கருத்துரைகளையும் ஆற்றியுள்ளார்.  
## கேள்வி - பதில் பகுதி
"மலேசிய நண்பன்" இதழில் மருத்துவம் பற்றிய இலக்கியம் கலந்த சுவையான கேள்வி-பதில் பகுதியை எழுதி வருகின்ற இவர், ஆர்வமுள்ள இளைஞர்களுக்கு புத்திலக்கியப் படைப்பு வழிகாட்டிக் கருத்தரங்குகளையும் நடத்தி வருகிறார்.
# இர. சா. சண்முகம்

**இர. சா. சண்முகம்** (பிறப்பு: சூலை 19 1939) மலேசியா தமிழ் எழுத்தாளர்களுள் ஒருவராவார். இர. சா. இளமுருகு எனும் புனைப்பெயரால் நன்கறியப்பட்ட இவர் அச்சகப் பணியாளர்.  

## எழுத்துத் துறை ஈடுபாடு
1955 முதல் இவர் மலேசியா தமிழ் இலக்கியத்துறையில் வானொலி நாடகங்கள் போன்றவற்றை எழுதிவருகின்றார். இவரின் சிறுகதைகள், கட்டுரைகள் மலேசியா தேசிய பத்திரிகைகளிலும், இதழ்களிலும் வெளிவந்துள்ளன. அத்துடன் மேடை நாடகம் எழுதி அரங்கேற்றியுள்ளார்.
# சன்னி கண்ணன்

**சன்னி கண்ணன்** (பிறப்பு: மே 12 1950) மலேசியா எழுத்தாளர்களுள் ஒருவராவார். இவர் பத்திரிகை விநியோகத்தராகப் பணியாற்றி வருகின்றார். எழுத்துறையில் இவர் 'கு. ச.கண்ணன்' எனும் புனைப் பெயரால் அறிமுகமாகியுள்ளார்.  
## எழுத்துத் துறை ஈடுபாடு
1969 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். கூடுதலாக சிறுகதைகள், கவிதைகள் கட்டுரைகளை எழுதியுள்ளார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் வெளிவந்துள்ளன.  
- மலேசியத் தமிழ் எழுத்துலகம் தளத்தில் சன்னி கண்ணன் பக்கம்
# சங்கு. சண்முகம்

**சங்கு. சண்முகம்** (பிறப்பு சனவரி 15 1941) மலேசியா தமிழ் எழுத்தாளர்களுள் ஒருவராவார். இவரொரு பத்திகையாசிரியருமாவார்  

## எழுத்துத் துறை ஈடுபாடு
1956 முதல் இவர் மலேசியா தமிழ் இலக்கியத்துறையில் சிறுகதைகள், கட்டுரைகள், வானொலி நாடகங்கள் முதலியவற்றை எழுதியுள்ளார்.  

## பத்திகையாசிரியாக
தமிழ் நாட்டில் 'தமிழ் முழக்கம்' என்ற வார இதழை பொறுப்பாக நின்று நடத்தியுள்ள இவர் "சங்கமணி" பத்திரிகையின் ஆசிரியராகவும் பணியாற்றியுள்ளார்.
# சா. சண்முகம்

**சா. சண்முகம்** (பி: 1948) மலேசியா தமிழ் எழுத்தாளர்களுள் ஒருவராவார். 'பொன். முகம்' எனும் புனைப்பெயரால் எழுத்துலகில் நன்கறியப்பட்ட இவர் மதிப்பீடுத் தொழில் நுணுக்கர் (Valuation Tecnician) ஆக கடமையாற்றி வருகின்றார்.  
## எழுத்துத் துறை ஈடுபாடு
1960 முதல் இவர் மலேசியா தமிழ் இலக்கியத்துறையில் ஈடுபட்டு வருகின்ற இவர் அதிகமாக மரபுக் கவிதைகளையே எழுதிவருகின்றார்.  
## தொழிற்சங்க ஈடுபாடு
அரசியல், தொழிற்சங்கம் மற்றும் சமுக இயக்கங்களில் ஈடுபாடு உள்ளவராகவும் காணப்படுகின்றார்.  
- மலேசியத் தமிழ் எழுத்துலகம் தளத்தில் சா. சண்முகம் பக்கம்
# செ. சந்தனசாமி

**செ. சந்தனசாமி** (பிறப்பு: 1927) மலேசியாவில் மூத்த எழுத்தாளர்களுள் ஒருவராவார். இவர் இதழாசிரியராகப் பணியாற்றி வருகின்றார். எழுத்துறையில் இவர் 'வேதியர்' எனும் புனைப் பெயரால் அறிமுகமாகியுள்ளார்.  
## எழுத்துத் துறை ஈடுபாடு
1972 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். வானொலி நாடகங்கள், மேடை நாடகங்கள், கட்டுரைகளை எழுதியுள்ளார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் வெளிவந்துள்ளன.
# ஏழாம் ஸ்தேவான் (திருத்தந்தை)



**திருத்தந்தை ஏழாம் ஸ்தேவான்** (?– 15 மார்ச் 931), பிறப்பால் ஒரு உரோமர் ஆவார். இவர் கப்ரியேலி (Gabrielli) குடும்பத்தினராக இருந்திருக்கக் கூடும். துஸ்குலானி குடும்ப மோரிசாவினால் இவர் திருப்பீடத்திற்கு பரிந்துரைக்கப்பட்டிருக்கக் கூடும். திருத்தந்தையாவதற்கு முன் இவர் புனித அனஸ்தாசியாவின் கர்தினால் குருவாக இருந்தார்.  

தமது ஆட்சியில் இவர், இத்தாலி மற்றும் பிரான்சு நாடுகளில் இருந்த பல மடங்களின் உரிமைகளை நிலைநாட்டினார்.  

இவரது தேர்வின் செல்லத் தகுநிலை சர்ச்சைக்குரியது. ஏனெனில் இவரது முன்னோரான திருத்தந்தை ஆறாம் லியோவைப் போலவே திருத்தந்தை பத்தாம் யோவான் உயிரோடு இருக்கும் போதே இவர் தெரிவு செய்யப்பட்டார்.
# சரஸ்வதி அரிகிருஷ்ணன்

**சரஸ்வதி அரிகிருஷ்ணன்** (பிறப்பு: செப்டம்பர் 19 1942) மலேசியா எழுத்தாளர்களுள் ஒருவராவார். இவர் ஓய்வு பெற்ற மருத்துவத் தாதியாவார்.  
## எழுத்துத் துறை ஈடுபாடு
1954 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். கூடுதலாக சிறுகதை, கட்டுரை, நாடகம், நாவல்களை எழுதியுள்ளார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் வெளிவந்துள்ளன.  
## பரிசுகளும் விருதுகளும்
"மலேசிய மகளிர் திலகம்" விருது - விஜிபி உலகத் தமிழ்ச் சங்கம் (1995)  
- மலேசியத் தமிழ் எழுத்துலகம் தளத்தில் சரஸ்வதி அரிகிருஷ்ணன் பக்கம்
# மு. சன்னாசி

**மு. சன்னாசி** (பிறப்பு: 1943) மலேசியா எழுத்தாளர்களுள் ஒருவராவார். எழுத்துறையில் இவர் 'பங்காரம்' எனும் புனைப் பெயரால் அறிமுகமாகியுள்ளார்.  
## எழுத்துத் துறை ஈடுபாடு

1963 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகளை எழுதியுள்ளார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் வெளிவந்துள்ளன.
# விண்மீன் படிமலர்ச்சி

**விண்மீன் படிமலர்ச்சி** (*stellar evolution*) என்பது ஒரு விண்மீன் அதன் ஆயுளில் அடையும் மாற்றங்களின் நிகழ்முறை ஆகும். விண்மீனின் நிறையைப் பொருத்து, சில மில்லியன் ஆண்டுகளாகவோ (மிக அதிக நிறையுடைய விண்மீன்களுக்கு) அல்லது பல டிரில்லியன் ஆண்டுகளாகவோ (மிகக் குறைந்த நிறையுடையவற்றிற்கு) இருக்கும்.  

## விண்மீன் உருவாதல்
வாழ்நாள் காலக்கோடு.]]  

### முகிழ்மீன்
விண்மீன் படிமலர்ச்சியின் முதல் படி மாபெரும் மூலக்கூறு முகிலின் ஈர்ப்புக் குறுகலில் தொடங்குகின்றது. ஆழ் வெளியில் காணப்படும் வளி, தூசு முகில்களினின்று தான் அனைத்து விண்மீன்களும் உருவாகின்றன. இம்மூலக்கூற்று முகில்கள் பிரதானமாக ஐதரசன்,ஈலியம் முதனான வாயுக்களைக் கொண்டதாகவும், பல ஒளியாண்டுகள் நீள அகலம் கொண்டதாயுமிருக்கும். ஈர்ப்புவிசை காரணமாக இம்மூலக்கூறு முகில் ஒன்று அல்லது பல மையங்களைக் கொண்டதாக சுழன்றுகொண்டிருக்கும். இவ்வாறு சுழலும்போது உயர் அடர்த்தி கொண்ட தொகுதிகளாக ஒடுங்கும். இவை மேலும் மேலும் ஒடுங்கும்போது அவற்றின் சுழற்சி வேகமும் வெப்பநிலையும் அதிகரிக்கும். இவ்வெப்பநிலை 150,000 கெல்வின்(K) அளவை அடையும் போது இம்மூலக்கூற்று முகிலின் நடுப்பகுதி ஒளிர ஆரம்பிக்கும். இவ்விடங்கள் **முகிழ்மீன்** (Protostar) எனப்படும்.  

### கரு இணைவும் விண்முகில்களின் தோற்றமும்
.  

முகிழ்மீனில் காணப்படும் கூறுகள் மேலும் ஒடுங்குவதால் அதன் வெப்பநிலையும் அமுக்கமும் (அழுத்தம்) மென்மேலும் அதிகரிக்கும். சுழற்சி வேகமும் அதிகரிக்கும். முகிழ்மீனின் உட்புற வெளிப்புற பகுதிகள் வேறுபடுத்தக் கூடியதாக மாற்றமடையும்.உட்புற பகுதி உடுவாகவும் வெளிப்புற பகுதி கோள்கலாகவும் மாற்றம் அடைவதாக விஞ்ஞானிகள் நம்புகின்றார்கள். உட்புற வெப்பநிலை 15,000,000 கெல்வின் அளவை அடையும் போது **கரு இணைவு**(Nuclear fusion) நடைபெறும். இதன் போது பெரிய அணுக்கள் சிறிய அணுக்களுடன் இணையும். அநேக ஐதரசன் அணுக்கள் ஈலியம் அணுக்களாக மாறும். பெருமளவு அமுக்கமும் வெப்பமும் வெளியேறும். விண்மீன் தோற்றம் பெற்றுப் பிரகாசிக்கும்.
# வீ. சாமிக்கண்ணு

**வீ. சாமிக்கண்ணு** (பிறப்பு: ஏப்ரல் 21 1940) மலேசியாவில் மூத்த எழுத்தாளர்களுள் ஒருவராவார். இவர் கோலாலம்பூர் மாநகர் மன்றத் துணை கண்காணிப்பாளராக பணியாற்றியவர். கோவி மணாளன், அஞ்சலை மணாளன், இளவாசகன் ஆகிய புனைப்பெயர்களிலும் எழுதிவருகின்றார். இவர் சுவாமி இராமதாசரிடம் கவிதை பழகியவர்.  

## எழுத்துத் துறை ஈடுபாடு
1965 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், கவிதைகள், நாடகங்கள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.  
- மலேசியத் தமிழ் எழுத்துலகம் தளத்தில் வீ. சாமிக்கண்ணு பக்கம்
# பி. எம். எ. சாகுல் ஹமீது

**பி. எம். எ. சாகுல் ஹமீது** (பிறப்பு: செப்டம்பர் 16 1939) மலேசியாவில் மூத்த எழுத்தாளர்களுள் ஒருவராவார். இவர் தொழில் ரீதியாக வாணிபத்தில் ஈடுபட்டு வருகின்றார். அதிரை, எஸ். பதனீ போன்ற புனைப்பெயர்களாலும் அறியப்பட்டவர்.  

## எழுத்துத் துறை ஈடுபாடு
1960 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், சமயக் கட்டுரைகள், பாடல்கள், வானொலி நாடகங்களை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.  
- மலேசியத் தமிழ் எழுத்துலகம் தளத்தில் பி. எம். எ. சாகுல் ஹமீது பக்கம்
# பி. எல். சிங்காரம்

**பி. எல். சிங்காரம்** (பிறப்பு: சனவரி 9 1939) மலேசியாவில் மூத்த எழுத்தாளர்களுள் ஒருவராவார். இவர் தமிழ் நேசன் பினாங்கு அலுவலக நிர்வாகியாகப் பணியாற்றி வருகின்றார்.  

## எழுத்துத் துறை ஈடுபாடு
1978 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சமயக் கட்டுரைகள், பக்திக் கவிதைகள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.  
## சமய ஈடுபாடு
கோவில்களிலும், ஆன்மீகத்திலும் அதிக ஈடுபாடு உள்ளவர். சமய வகுப்புகளையும் பஜனை வகுப்புக்களையும் நடத்தி வருகிறார். பினாங்கு இந்து சபா, இராமகிருஷ்ணா சிரமம், தெய்வீக வாழ்க்கைச் சங்கம் ஆகியவற்றில் நிர்வாக உறுப்பினராகவும் பணியாற்றிவருகின்றார். பல கும்பாபிஷேக மலர்களில் இவரது கட்டுரைகள் இடம்பெற்றுள்ளன.
# சாமி மூர்த்தி

**சாமி மூர்த்தி** மலேசியாவில் மூத்த எழுத்தாளர்களுள் ஒருவராவார். இவர் ஓய்வு பெற்றவர். எண்பதுகளில் "இலக்கியச் சிந்தனை" என்னும் அமைப்பினைத் தோற்றுவித்து நடத்தியுள்ளார். இப்போது "அகம்" என்னும் இலக்கிய அமைப்பில் ஈடுபாடு கொண்டுள்ளார்.  
## எழுத்துத் துறை ஈடுபாடு
1960 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், திறனாய்வுக் கட்டுரைகள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# ம. சவரிமுத்து

**ம. சவரிமுத்து** (பிறப்பு: சூன் 14 1939) மலேசியாவில் மூத்த எழுத்தாளர்களுள் ஒருவராவார். இவர் ஓய்வு பெற்ற துணைப் பாதுகாவலராவார். 'நித்திலன்' எனும் புனைப்பெயரில் அறியப்பட்டவர்.  
## எழுத்துத் துறை ஈடுபாடு
1958 முதல் இவர் மலேசியா தமிழ் இலக்கியத்துறையில் ஈடுபட்டு வருகின்றார். பெரும்பாலும் சிறுகதைகள், கட்டுரைகள், கவிதைகளை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.  
- மலேசியத் தமிழ் எழுத்துலகம் தளத்தில் ம. சவரிமுத்து பக்கம்
# பொ. சந்தியாகு

**பொ. சந்தியாகு** (பிறப்பு: பிப்ரவரி 10 1939) மலேசியாவில் மூத்த எழுத்தாளர்களுள் ஒருவராவார். இவர் ஓய்வு பெற்ற ஆசிரியராவார். ஆசிரியர் சங்கங்களிலும் கூட்டுறவுச் சங்கங்களிலும் ஈடுபாடு உடையவர்.  
## எழுத்துத் துறை ஈடுபாடு
1950 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், புதுக்கவிதைகள், கட்டுரைகளை எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் வெளிவந்துள்ளன.  
## பரிசில்களும், விருதுகளும்
- மலாயாப் பல்கலைக் கழகப் பேரவைக் கதைப் போட்டியில் பரிசுகள் பெற்றுள்ளார்.
- தேசிய நிலநிதிக் கூட்டுறவுச் சங்கம் நடத்திய போட்டியில் பரிசுகள் பெற்றுள்ளார்.
- "கூட்டுறவுச் செம்மல்" கெடா மாநில இந்தியப் பள்ளிகளின் கூட்டுறவுக் கழகம் விருது (2001)
- PJK விருது - மலேசியா அரசாங்கம்
- மலேசியத் தமிழ் எழுத்துலகம் தளத்தில் பொ. சந்தியாகு பக்கம்
# து. சுந்தரி

**து. சுந்தரி** மலேசியாவில் எழுத்தாளர்களுள் ஒருவராவார். இவர் எழுத்துறையில் து. சுந்தரிமூர்த்தி எனும் புனைப் பெயரால் அறிமுகமாகியுள்ளார்.  
## எழுத்துத் துறை ஈடுபாடு
1983 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், வானொலி நாடகங்கள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. மலேசியா வானொலியில் ஒலிபரப்பாகியுள்ளன.  
- மலேசியத் தமிழ் எழுத்துலகம் தளத்தில் து. சுந்தரி பக்கம்
# இடுப்பெலும்பு


**இடுப்பெலும்பு** என்பது ஒழுங்கற்ற உருவம் கொண்ட, பெரிய, தட்டையான அமைப்புடைய, இடுப்பு வளையத்தை உருவாக்கும் எலும்புகளில் மிக முக்கியமான எலும்பாகும். இடுப்பு வளையத்தில் பக்கத்திற்கொன்றாக இரு இடுப்பெலும்புகள் காணப்படும். இவை முள்ளந்தண்டு நிரலை, தொடையெலும்புடன் இணைக்கும். தொடையெலும்புடன் இணைவதற்கான முக்கியமான ஒரு மூட்டு அமைப்பைக் கொண்டிருக்கும்.  

## வடிவமைப்பு
இடுப்பெலும்பானது ஆரம்பத்தில், பூப்படைவதற்கு முன்னர் புடைதாங்கி (ilium), நாரியம் (ischium), பூப்பென்பு (pubic bone) என்ற மூன்று எலும்புகளால் ஆக்கப்பட்டிருக்கும். பின்னர் முதிர்ச்சியடைகையில் மூன்றும் இணைந்து ஒரு தனியெலும்பாக மாற்றமடையும்.  
இரு பக்கங்களிலுமுள்ள இடுப்பெலும்புகள் இரண்டும் முன்புறமாக ஒரு கசியிழையத்துடன் ஒட்டிக் காணப்படும். இடுப்பெலும்பின் ஒட்டும்பகுதி பூப்பென்புப் பகுதியாக இருப்பதனால் இந்தக் கசியிழையம் பூப்பென்பொட்டு (Pubic symphysis) என அழைக்கப்படுகின்றது. இரு இடுப்பெலும்புகளும் பின் புறமாக திருவெலும்புடன் பக்கத்திற்கொன்றாக இணைந்திருப்பதனால், இந்த எலும்புகள் அனைத்தும் இணைந்து ஒரு முழுமையான வளையத்தை (Pelviv ring) உருவாக்கும். இதனால் இடுப்புப் பகுதியில் ஒரு வாயகன்ற, ஆழமற்ற கொள்கலன் (பாத்திரம்) வடிவில் இந்த இடுப்புப்பகுதி அமைந்திருக்கும். இங்கு ஏற்படும் குழி இடுப்புக்குழி எனப்படும்.  

இடுப்பெலும்பின் வெளிப்புறமாக ஒரு கிண்ணக்குழி போன்ற அமைப்பு காணப்படும். இது தொடையெலும்பின் மூட்டு பொருந்துவதற்கான கிண்ணக்குழியாக இருக்கும். இதனால் இது **இடுப்பெலும்பு கிண்ணக்குழி** (Acetabulum) எனப்படும். மேலும் நாரியமும், பூப்பென்பும் தமது இரு முடிவுகளிலும் இணைவதனால், நடுவில் ஒரு துளையை உருவாக்கும். இந்தத் துளை **நெருங்கற்குடையம் அல்லது இடுப்புக்குழி துளை** (Obturator foramen) எனப்படும்.  

## மேலதிக படங்கள்
# எர்ணாகுளம்



**எர்ணாகுளம் ** (*Ernakulam*) கேரள மாநிலத்தில் உள்ள ஒரு நகரமாகும். எர்ணாகுளம் மாவட்டத்தின் ஒரு பகுதியான இது கொச்சி பெருநகர்ப் பகுதியின் ஒரு பகுதியாக அமைந்துள்ளது. கொச்சி நகரின் கிழக்குப் பகுதி முக்கியமாக எர்ணாகுளம் என்றும், வெந்துருத்தி பாலத்திற்குப் பிறகு இருக்கும் மேற்குப் பகுதி மேற்கு கொச்சி என்றும் அழைக்கப்படுகிறது. எர்ணாகுளம் என்ற பெயர் சிவபெருமான் பெயரான இறையனார் குளம் என்பது மருவி **எர்ணாகுளத்து அப்பன்** என்ற பெயரில் இருந்து வந்ததாக அறியலாம். வர்த்தகத் தலைநகராக விளங்கும் எர்ணாகுளத்தில்தான் கேரள மாநிலத்தின் உயர்நீதிமன்றம் அமைந்துள்ளது.  

கடல் மட்டத்திலிருந்து சுமார் 22.36 மீட்டர் (73.36 அடி) உயரத்தில், என்ற புவியியல் ஆள்கூறுகள் கொண்டு எர்ணாகுளம் அமையப் பெற்றுள்ளது.
# கொக்காவில் தொலைத்தொடர்பு கோபுரம்


**கொக்காவில் தொலைத்தொடர்பு கோபுரம்** (*Kokavil transmission tower*) இலங்கையின் வட மாகாணத்தில் முல்லைத்தீவு மாவட்டத்தில் ஒட்டுசுட்டான் பிரதேச செயலகப் பிரிவில் உள்ள கொக்காவில் என்ற இடத்தில் அமைந்துள்ளது. இக்கோபுரம் 2011, சூன் 6 இல் இலங்கை அரசுத்தலைவர் மகிந்த ராஜபக்சவினால் அதிகாரபூர்வமாகத் திறந்து வைக்கப்பட்டது. இதன் உயரம் 174 மீற்றர் ஆகும். 1990 ஆண்டுகளுக்கு முன்பிருந்தே இப்பகுதியில் 100 மீற்றர் உயரத்தில் தொலைத்தொடர்புக் கோபுரம் அமைக்கப்பட்டிருந்தது. வடக்கே இடம்பெற்ற போர்ச் சூழ்நிலையால் இக்கோபுரம் முற்றாக அழிக்கப்பட்டிருந்தது.  

## சீன அரசாங்கத்தின் உதவி
2009 ஆகத்து 11 ஆம் நாள் இலங்கையின் பொருளாதார அபிவிருத்தி அமைச்சர் பசில் ராஜபக்சவினால் கொக்காவில் தொலைத் தொடர்பு கோபுரத்திற்கான அடிக்கல் நாட்டப்பட்டது. சீன அரசாங்கத்தின் உதவியுடன் தொலைத் தொடர்பு கோபுர வேலைத்திட்டங்கள் ஆரம்பிக்கப்பட்டன. 330 மில்லியன் ரூபா நிதி இதற்கென செலவிடப்பட்டுள்ளது.  

## இலங்கையிலேயே மிகவும் உயரமான கோபுரம்
இலங்கை வரலாற்றில் சப்பானியர்களால் 1978 ஆம் ஆண்டில் தொலைக்காட்சி சேவை அறிமுகப்படுத்தப்பட்ட காலத்தில் பேதுருதாலகால மலை உச்சியில் தொலைத் தொடர்பு கோபுரம் அமைக்கப்பட்டது. அதன் பிறகு வட மாகாணத்திற்கென தொலைக்காட்சி சேவையை ஆரம்பிப்பதற்காக மிகவும் நவீன தொழில்நுட்ப வசதியுடன் ஆரம்பிக்கப்பட்ட கொக்காவில் கோபுரம் இலங்கையிலேயே மிகவும் உயரமான கோபுரமாக கணிக்கப்படுகிறது.  

## எதிர்பார்க்கை
இதன் மூலம் வடக்கின் யாழ்ப்பாணம், கிளிநொச்சி, முல்லைத்தீவு, மன்னார், வவுனியா மாவட்டங்களில் வாழும் சகல மக்களும் தமக்கான தொலைக்காட்சி, வானொலி, தொலைத் தொடர்புச் சேவைகளை இலகுவாகப் பெற்றுக்கொள்ள முடியும் எதிர்பார்க்கப்படுகின்றது. வடக்கு, கிழக்கு மக்களுக்கான ஒளி, ஒலிபரப்பு தொலைத்தொடர்பு சேவைகளை வழங்கும் இக்கோபுரம் செல்லிடத் தொலைபேசி உள்ளிட்ட தொலைபேசிச் சேவைகளை பெற்றுக்கொள்ளவும் வழிவகுக்கிறது.  

## விசேட அம்சம்
டிஜிட்டல் சேவையானது கொக்காவில் கோபுரத்தின் ஊடாகவே இலங்கையின் முதல் முதலாக ஆரம்பிக்கப்படவுள்ளது. இத் தொலைத் தொடர்பு கோபுரத்தின் விசேட அம்சம் நவீன தொழில்நுட்பங்களுடள் கூடிய டிஜிட்டல் முறையிலான தொலைக்காட்சி மற்றும் வானொலி சேவைகளை வழங்குவதாகும். ஐரோப்பிய நாடுகளில் பயன்படுத்தும் டிஜிட்டல் Digital Visual Broadcast 2 சேவையை இலங்கையில் அறிமுகப்படுத்தவுள்ளனர். இந்த டிஜிட்டல் சேவையானது ஐரோப்பிய நாடுகளில் 1998 ஆம் ஆண்டு ஆரம்பிக்கப்பட்ட போதிலும் அதன் புதிய சேவையான டிஜிட்டல் 2 சேவையையே இலங்கையில் அறிமுகப்படுத்தவுள்ளனர்.
# யுயேண்டே தானுந்து நிறுவனம்



**யுயேண்டே மோடார்சு கம்பனி ** (Hyundai Motors Company, கொரிய மொழி: 현대}}, *Hyŏndae*, , ) கொரியாவின் ஓர் தானுந்து தயாரிப்பாளராகும். இதன் துணை நிறுவனமான கியா மோட்டார்சுடன் இணைந்த யுயேண்டே கியா ஆட்டோமோடிவ் குழுமம் 2009ஆம் ஆண்டில் உலகின் நான்காவது மிகப்பெரும் தானுந்து தயாரிப்பாளராக விளங்குகிறது. மேலும் அவ்வாண்டு நிலவரப்படி உலகில் மிக விரைவாக வளர்ந்து வரும் தானுந்து தயாரிப்பாளருமாகும். 2008இல் கியா இல்லாமலே உலகில் எட்டாவது நிலையில் இருந்தது.  

தென் கொரியாவின் சியோலைத் தலைமையகமாகக் கொண்டு உல்சானில் ஆண்டுக்கு 1.6 மில்லியன் அலகுகள் தயாரிக்கக்கூடிய உலகின் மிகப்பெரிய ஒருங்கிணைந்த தானுந்து தயாரிப்பு தொழிற்சாலையை இயக்குகிறது. இந்த நிறுவனத்தில் உலகெங்கும் ஏறதாழ 75,000 தொழிலாளர்கள் வேலை செய்கின்றனர். யுயேண்டே வண்டிகள் 193 நாடுகளில் 6000 முகவர்கள் மற்றும் காட்சிக்கூடங்கள் மூலம் விற்பனை செய்யப்படுகின்றன. 2010ஆம் ஆண்டில் யுயேண்டே உலகளவில் 1.7 மில்லியன் தானுந்திகளை விற்றுள்ளது.  

## இந்தியாவில்
இந்தியாவில் இதன் துணை நிறுவனமாக *யுயேண்டே மோடார் இந்தியா லிமிடெட்* இயங்குகிறது. இந்த நிறுவனம் இந்தியாவில் மாருதி சுசூக்கியை அடுத்து இரண்டாவது மிகப்பெரும் தானுந்து தயாரிப்பாளராக விளங்குகிறது. சிறு மகிழுந்து தயாரிப்பில் இந்தியாவை உலகளவில் தயாரிப்பு மையமாக ஆக்குவதில் பெரும் பங்கு வகிக்கிறது. இந்தியாவில் பலவகை மகிழுந்துகளை விற்பனை செய்கிறது: பரவலான வகைகளில் இயான், சாண்ட்ரோ சிங், யுயேண்டே ஐ10, ஐ20 முதலியன விளங்குகின்றன. பிற வகைகளாவன: கெட்சு பிரைம், ஆக்சென்ட், டெர்ராகேன், எலாந்தரா (இனி இல்லை), வெர்னா, டக்சன், சான்டா ்பே, சோனாடா டிரான்சுபார்ம் ஆகும்.  

யுயேண்டை இரு தயாரிப்பு தொழிற்சாலைகளை தமிழ்நாட்டின் திருப்பெரும்புதூரில் இயக்குகிறது. இவ்விரண்டுத் தொழிற்சாலைகளின் இணைந்த திறனளவு ஆண்டுக்கு 600,000 அலகுகளாகும். 2007ஆம் ஆண்டு ஆந்திராவின் ஐதராபாத்தில் நாட்டின் பல்வேறு பாகங்களிலிருந்தும் எடுக்கப்பட்ட 450 பொறியாளர்களுடன் ஆய்வு மற்றும் மேம்பாட்டு மையத்தைத் தொடங்கி உள்ளது. யுயேண்டே மோட்டார்சு இந்தியா இஞ்சினீயரிங் (*HMIE*) எனப்படும் இந்த நிறுவனம் வாகன மேம்பாட்டிற்கான பொறியியல் மற்றும் தொழில்நுட்ப உதவி வழங்குவதுடன் கொரியாவிலுள்ள நாம்யங் ஆய்வு மற்றும் மேம்பாட்டு மையத்திற்கு கணினி உதவிடும் வடிவமைப்பு *CAD* மற்றும் கணினி உதவிடும் பொறியில் *CAE* ஆதரவும் அளிக்கிறது.  
## விற்பனை சரிவு
2015 ஆம் ஆண்டின் மார்ச்சு மாதம் முடிய 3.8 சதவீதம் கார் விற்பனை சரிந்துள்ளது. சென்ற ஆண்டில் 51,708 கார்கள் விற்பனை செய்தது ஆனால் இந்த ஆண்டு 49,740 கார்களே விற்பனை செய்யப்பட்டுள்ளது.
# போர்ட் தானுந்து நிறுவனம்


சீருந்துகளை பெருமளவில் தயாரிப்பதற்காகவும் பெருந்தொகையான தொழிலாளர்களின் மேலாண்மை சீர்மைக்காகவும் ஹென்றி ஃபோர்ட் ஒன்றன்பின் ஒன்றான *நகரும் இணைப்பு வரிசைகளை* விவரமான பொறியியல் அறிவுடன் வடிவமைத்து ஓர் புதுமையான தயாரிப்பு முறைமையை அறிமுகப்படுத்தினார். இது 1914ஆம் ஆண்டுகளில் தயாரிப்பு முறைகளில் பெரும் புரட்சியை ஏற்படுத்தி உலகளவில் *ஃபோர்டிசம்* என்று அழைக்கப்பட்டது.  

2010ஆம் ஆண்டு விற்பனைகளைக் கொண்டு ஐக்கிய அமெரிக்காவில் ஃபோர்ட் இரண்டாவது மிகப்பெரும் தானுந்து தயாரிப்பாளராகவும் உலகளவில் ஐந்தாவதாகவும் விளங்குகிறது. 2010 இறுதியில் ஐரோப்பாவின் ஐந்தாவது தயாரிப்பாளராகவும் உள்ளது. 2010 பார்ட்சூன் 500 பட்டியலில், தனது 2009ஆம் ஆண்டு உலகளவு விற்பனை வருமானமான $118.3&nbsp;பில்லியன் மூலம், எட்டாவது அமெரிக்க நிறுவனமாகவும் விளங்குகிறது. 2008ஆம் ஆண்டில் ஃபோர்ட் உலகளவில் 5.532&nbsp;மில்லியன் தானுந்துகளை தனது 90 தொழிற்சாலைகளில் 213,000 பணியாளர்களைக் கொண்டு தயாரித்துள்ளது. 2008-2010 ஆண்டுகளில் ஏற்பட்ட தானுந்துத் தொழில் பின்னடைவின்போது 2009ஆம் ஆண்டு உலகளவில் இதன் உற்பத்தி 4.817&nbsp;மில்லியனாகக் குறைந்தது. 2010ஆம் ஆண்டு நிகர இலாபம் $6.6&nbsp;பில்லியனாகவும் கடன்தொகை $33.6&nbsp;பில்லியனிலிருந்து குறைந்து $14.5&nbsp;பில்லியனாகவும் இருந்தது. 2007ஆம் ஆண்டு முதல் ஜே. டி. பவர் அண்ட் அசோசியேட்சு வழங்கும் தரக் கணிப்பு விருதுகளில் பிற தானுந்து தயாரிப்பாளர்களை விடக் கூடுதலாகப் பெற்று வருகிறது. அவர்களது பல்வகை இரக சீருந்து தரக் கணிப்புகளில் ஐந்து ஃபோர்ட் இரகங்கள் முதலிடத்திலும் மற்றும் பதினான்கு முதல் மூன்று இடங்களுக்குள்ளும் உள்ளன.